Emily Ruete
Rudolph-Said Ruete (13 Aprili 1869 – 1 Mei 1946). Baada ya kipindi katika jeshi la Ujerumani alijiunga na utumishi wa ubalozi wa Ujerumani huko Beirut akaendelea kuwa mkurugenzi wa benki ya Kijerumani huko Kairo. Alijipatia pia jina kama mwandishi. Mwaka 1934, baada ya Hitler na chama cha Nazi kushika utawala, Rudolph-Said aliyewahi kuoa mke kutoka familia ya Kiyahudi, aliondoka Ujerumani akahamia Uingereza na kuchukua uraia wa huko. Baada ya Vita ya Pili ya Dunia aliishi huko Luzern, Uswisi. Mnamo mwaka 1901, alimuoa Mary Therese Matthias (1872 – ?) na kupata mtoto mmoja wa kiume na mwingine wa kike, Werner Heinrich (1902-1962) na Salme Matilda Benvenuta Olga (1910 – ?). Kupitia ndoa hiyo, akawa binamu wa Alfred Moritz, Baron Melchett wa kwanza, aliyekuwa mwenyekiti wa kwanza wa Imperial Chemical Industries.